**ZADANIE 2 – Téma Historická pamäť**

!!!Vypracovať do 12.3.2014, do 23.59!!!

K uvedeným vtipom pridajte svoj vlastný komentár - o čom hovoria, akú dobovú realitu odrážajú, ako táto realita vznikla, aké sú jej politické aspekty, kto a prečo je aktérom vtipu, akú pozíciu zastáva, čo symbolizuje a pod.

V prvom rade vychádzajte z vlastných vedomostí!

Medzery vo svojej historickej pamäti doplňte iným zdrojom (uveďte aký, nemusí byť nutne odborná literatúra). Pri analýze jasne označte, čo vychádza z vašej historickej pamäte a čo z iného zdroja!

Cieľ: Uvedomenie si hranice medzi naučenými informáciami, zabudnutými informáciami, informáciami z iných ako oficiálnych zdrojov (škola, odborná literatúra...) a informáciami z rozprávania pamätníkov.

Vtipy:

* Kádrové zloženie Komunistickej strany Českoslovesnka:
	+ 10% ľavičiarov
	+ 10% pravičiarov
	+ 80% živitelia rodín

Z Dašková, Kveta – Slamová, Adriena – Steinová, Jana (edts.): *O zlatú mrežu alebo s cestovnou kanceláriou Štb do Jáchymova.* Bratislava: Q111, 1991, s. 33.

* Na druhom svete sa stretli Jozef Tiso, Jan Masaryk a Klement Gottwald. Masaryk a Gottwald vyzvedajú od Tisu:
* Ako si sa sem dostal?
* Pomocou provazu.
* A ty? – pýtajú sa zvyšný dvaja Masaryka.
* Já voknem.
* A ty? – napokon sa obrátia na Gottwalda
* Jáj sem tady na lékařský předpis z Moskvy...

 Z Dašková, Kveta – Slamová, Adriena – Steinová, Jana (edts.): *O zlatú mrežu alebo s cestovnou kanceláriou Štb do Jáchymova.* Bratislava: Q111, 1991, s. 156.

* Aký je rozdiel medzi vlakom, kalkulačkou a Biľakom?
* Biľak má menej tried ako vlak a viac funkcií ako kaľkulačka.

Z Dašková, Kveta – Slamová, Adriena – Steinová, Jana (edts.): *O zlatú mrežu alebo s cestovnou kanceláriou Štb do Jáchymova.* Bratislava: Q111, 1991, s. 185.

* „Na poľských hraniciach sa stretol poľský pes jak beží na

Slovensko a slovenský pes jak beží, do Poľska. Slovenský

sa pýtal toho poľského: „Prečo ideš na Slovensko?“

„Idem sa nažrať. Idem sa dobre najesť.“ A ten poľský sa

pýta: „A ty prečo ideš?“ „Idem si slobodne zabrechať.“

Adam (nar. 1955), rozhovor 26. 4. 2013

* „Jaký je nejkrásnější ostrov v Rudém moři?“

„Západní Berlín.“

Z *Anekdoty z trezoru. Nejlepší politické vtipy v listopadu a po listopadu 1989.*

*S rádiem Frekvence 1, vypráví humorolog dr. Václav Budinský.*(s.l.): Filip Trend Publishing, 1999, s.9.

**Príklad:**

* Ceny v súťaži o Zlatú mrežu:

3. cena – Päťročný zájazd na miesta, kde vo vyhnanstve kde žil Lenin

2. cena – Desaťročný zájazd na miesta, kde nežil ani Lenin

1. cena – Stretnutie s Leninom

Z Dašková, Kveta – Slamová, Adriena – Steinová, Jana (edts.): *O zlatú mrežu alebo s cestovnou kanceláriou Štb do Jáchymova.* Bratislava: Q111, 1991, obal.

Anekdota reflektuje prenasledovanie protirežimových prejavov v období socializmu. Politické anekdoty či satira bola vnímaná protiideologicky, a preto sa mohla stať potenciálnym dôvodom na súd a trest. Napríklad Ján Kalina za svoju zbierku *Tisíc a jeden vtip*, kt. bola prvýkrát vydaná v r. 1968 (alebo 1969), bol vyšetrovaný a následne musel emigrovať (info o dôvode emigrácie nemám „overenú“ oficiálne, dostala sa ku mne ústnym podaním od rodiny, ktorá sa s manželmi Kalinovými osobne pozná).

Pre dobu boli v rámci propagandy a udržiavania bežného človeka pod kontrolou, ale i v ťahu ideológie, typické rôzne rekreačno-zábavné aktivity, napríklad aj súťaže (a nie len o to, ktoré družstvo prekročí plán). Názov súťaže odkazuje práve na túto silnú propagačnú zložku vládnucej ideológie.

Celkovo sa na vtip môžeme pozerať ako na „metaforu“ politických procesov.

V.I. Lenin bol politik a filozof, stál za zrodom komunistickej ideológie a vedúcou osobnosťou revolúcie v Rusku v r. 1917.

Istú dobu strávil z politických dôvodov mimo Rusko, vo Švétsku – info z internetu – 3. Cena

Predpokladám, že sa jedná o odkaz na pracovné tábory (napr. Sibír) – 2. Cena

1. Cena – jasné.